רודריגש גדל במחלקת הנוער של פ.צ. סיון מליגת העל השווייצרית. ב-12 בספטמבר 2020 ערך את הופעת הבכורה שלו בקבוצה הבוגרת של המועדון, במסגרת הסיבוב השני של הגביע השווייצרי. ב-21 בפברואר 2021 חתם על חוזה מקצועני ראשון במועדון. ב-14 במרץ ערך את הופעת הבכורה שלו בליגה, בהפסד 2-1 לסרבט ז'נבה במסגרת המחזור ה-25 לעונת . הוא ערך שתי הופעות ליגה בעונה זו.
קריירה בינלאומית.
ב-30 במרץ 2021 ערך רודריגש את הופעת הבכורה שלו בנבחרת גינאה ביסאו, בניצחון 3-0 על נבחרת הרפובליקה של קונגו במסגרת מוקדמות גביע אפריקה לאומות 2021.
ורסאמה חסן
ורסאמה חסן חוסיין (בצרפתית: Warsama Hassan Houssein; נולד ב-17 במרץ 1999 בג'יבוטי שבג'יבוטי) הוא כדורגלן ג'יבוטי המשחק בעמדת הקשר האחורי בקבוצת סילמה וונדררס מליגת העל המלטזית ובנבחרת ג'יבוטי.
קריירת מועדונים.
חסן נולד בג'יבוטי, ובשנת 2007 הצטרף למחלקת הנוער של סטנדרד לייז' מליגת העל הבלגית. בשנת 2015 עבר למחלקת הנוער של ראסינג גנק, בה שיחק במשך ארבע שנים.
ב-2 בינואר 2019 חתם חסן על חוזה לשתי עונות בסרינג מהליגה הבלגית השלישית, במדיה ערך שבע הופעות במשך שתי העונות.
ב-8 באוקטובר 2020 חתם חסן בסרד מליגת העל הסלובקית. הוא לא זכה לשחק במדי המועדון.
ב-6 באוגוסט 2021 חתם חסן בסלימה וונדררס מליגת העל המלטזית.
קריירה בינלאומית.
ב-4 בספטמבר 2019 ערך חסן את הופעת הבכורה שלו בנבחרת ג'יבוטי, בניצחון 2-1 על נבחרת אסוואטיני במסגרת מוקדמות מונדיאל 2022. ב-6 בספטמבר 2021 הבקיע את שער הבכורה שלו בנבחרת, בהפסד 4-2 לנבחרת ניז'ר, גם כן במסגרת מוקדמות מונדיאל 2022.
כדורגלנית השנה של אופ&quot;א
פרס כדורגלית השנה של אופ"א (באנגלית: UEFA Women's Player of the Year Award ובעבר UEFA Best Women's Player in Europe Award), הוא תואר אישי בכדורגל נשים הניתן לכדורגלנית המשחקת באחד ממועדוני הכדורגל באירופה, ונחשבת לזו שהייתה הטובה ביותר בעונת הכדורגל החולפת בליגות באירופה או במשחקי הנבחרות הבינלאומיים. הפרס הוכרז בשנת 2013, שנתיים אחרי שפרס כדורגלן השנה של אופ"א נוצר עבור כדורגלנים. נדין אנגרר מגרמניה הייתה הראשונה שזכתה בו.
הקריטריונים לבחירה ושיטת ההצבעה.
על פי אופ"א, הפרס ניתן לכדורגלנית שהפגינה את רמת הביצועים הגבוהה ביותר בשנה החולפת בכל המסגרות התחרותיות, המקומיות והבינלאומיות, בקבוצתה ובנבחרת הלאומית.
זהות הזוכה נקבעת על ידי קבוצת מומחים המורכבת ממאמני המועדונים שהגיעו לשמינית הגמר של ליגת האלופות לנשים בעונה הקודמת ומ-20 עיתונאי ספורט מרחבי אירופה המתמחים בכדורגל נשים. כל אחד מהמומחים בוחר שלוש כדורגלניות, שלפי דעתו ראויות לפרס, כשהשחקנית הממוקמת במקום הראשון מקבלת 5 נקודות, השחקנית במקום השני מקבלת 3 נקודות, והשחקנית במקום השלישי נקודה אחת. למאמנים אסור לבחור בשחקניות מהקבוצה שלהם. השחקנית שמקבלת את המספר הרב ביותר של נקודות זוכה בפרס.
זכויות להט&quot;ב באיי מריאנה הצפוניים
זכויותיהם של לסביות, הומואים, טרנסג'נדרים וביסקסואלים (להט"ב) באיי מריאנה הצפוניים התפתחו באופן משמעותי ביותר בעשור האחרון של שנות ה-2000. נישואים ואימוץ משותף על ידי זוגות חד מיניים הפכו לחוקיים עם פסיקת בית המשפט העליון של ארצות הברית בפרשת פסק הדין של אוברגפל נגד הודג'ס ביוני 2015. עם זאת, שטחי האיים אינם מגנים מפני אפליה על רקע נטייה מינית וזהות מגדרית בחוק, אלא ביחס לעובדי ממשלה בלבד. ישנה הכרה בשינוי מגדר מאז 2007 לאחר העברת ניתוח להתאמה מגדרית.
היסטוריה.
אנשי הצ'מורו המקומיים קיבלו באופן מסורתי יחסים חד-מיניים וטרנסג'נדריות. חברת הצ'מורו הוגדרה כחברה מאוד פתוחה מבחינה מינית, בה הומוסקסואליות מעולם לא נתפסה כטאבו אלא "כמובן מאליו כחלק מהחיים".
מעמד בחוק.
פעילות הומוסקסואלית הפכה לחוקית בשטחי האיים מאז 1983.
הכרה במערכות יחסים חד מיניות.
נישואים חד-מיניים הפכו לחוקיים במדינות והטריטוריות התלויות של ארצות הברית ב-26 ביוני 2015, לאחר שבית המשפט העליון במדינה קבע כי איסור על הכרה בנישואים חד-מיניים אינו חוקתי. לפני כן, לא היה איסור על נישואים חד מיניים בחוק איי מריאנה הצפוניים, לצד אי ציון החוקים את מין הצדדים עבור הכרה אם כי הוראות מסוימות הניחו כי הצדדים הם הטרוסקסואלים בלבד. חוקי הגירושים טרם שונו על פי פסיקת בית המשפט העליון אשר מניחים שהשותפים לנישואים הם הטרוסקסואלים בלבד.
הנישואים הראשונים בין זוג חד מיני ברחבי האיים התרחשו באי סאיפאן ב-22 ביולי 2015.
הורות ואימוץ.
כתוצאה מפסק הדין של אוברגפל נגד הודג'ס, זוגות חד מיניים הורשו לאמץ ברחבי ארצות הברית והשטחיה התלויים. זוגות לסביות רשאיות לגשת לשירותי רבייה בסיוע, כגון הפריה חוץ-גופית בעוד חוקי איי מריאנה הצפוניים מכירים באם הלא גנטית, שאינה בהריון, כאימו החוקית לילד שנולד באמצעות תרומת זרע, רק אם הזוג מוגדר כנשוי.
הגנה מפני אפליה.
איי מריאנה הצפוניים אינם מספקים הגנה מפני אפליה על בסיס נטייה מינית או זהות מגדרית במתן סחורות ושירותים, פשעי שנאה ודברי שטנה או בתעסוקה. עם זאת, קיימות מספר הגנות בהם על רקע פשעי שנאה אלה אשר מכוסים באופן פדרלי במסגרת חוק מניעת פשעי שנאה של מתיו שפרד וג'יימס בירד ג'וניור בארצות הברית אשר חל על הטריטוריה התלויה, אפליה של עובדי ממשלה על בסיס נטייתם המינית ורשות המבקרים של מריאנה ונציבות שירות המדינה נאסרות באופן דומה על פי החוק להפלות על רקע נטייה מינית.
הקוד האדמיניסטרטיבי של איי מריאנה הצפוניים אוסר על בריונות, הטרדה ואפליה נגד תלמידי בתי ספר ציבוריים, עובדים והורים. סעיף §60-20-401 קובע באומרו כי,"לכל התלמידים, העובדים וההורים ישנה הזכות להיות נקיים מאפליה והטרדה על בסיס גזע, אמונה, דת, צבע, מין, נטייה מינית, מוצא לאומי, גיל, מעמד תרבותי או סוציו-אקונומי או מצב מוגבל. עובדים לא ישתתפו או יאפשרו לאחרים לעסוק בכל מעשה של אפליה נגד תלמידים, הורים או עמיתים לעבודה בהתבסס על הגורמים לעיל או כנקמה על מימוש כל אחת מזכויותיהם".בריונות מוגדרת בסעיף §60-20-403 תחת הכיתוב,"כפי שמשמש בתקנה זו, "בריונות, הטרדה או הפחדה" פירושה התנהגות מכוונת, לרבות התנהגות מילולית, פיזית, כתובה או תקשורת אלקטרונית מכוונת היוצרת סביבה חינוכית עוינת על ידי הפרעה מהותית ליתרונות החינוכיים, ההזדמנויות או הביצועים של התלמיד או עם רווחתו הפיזית או הפסיכולוגית של תלמיד אשר מונע על ידי מאפיין אישי ממשי או נתפס, לרבות גזע, מוצא לאומי, מצב משפחתי, מין, נטייה מינית, זהות מגדרית, דת, מוצא, תכונות גופניות, מצב סוציו-אקונומי, מצב משפחתי, או יכולת או מוגבלות פיזית או נפשית".
שירות צבאי.
לסביות, הומואים, טרנסג'נדרים וביסקסואלים מוצהרים רשאים לשרת בכוחות המזוינים של ארצות הברית אשר אחראים על הגנתם של איי מריאנה הצפוניים.
זהות מגדרית.
טרנסג'נדרים באיי מריאנה הצפוניים רשאים לשנות את מינם החוקי בעקבות העברת ניתוח להתאמה מגדרית ושינוי שמם מאז 2007.
חוק התנועה הטבעית משנת 2006, שנכנס לתוקף במרץ 2007, קובע באומרו כי:"עם קבלת עותק מאושר של צו של בית המשפט העליון של חבר העמים של איי מריאנה הצפוניים המציין את מינו של אדם שנולד בחבר העמים, רשאי לשנותו על ידי הליך כירורגי והאם שמו של אדם זה שונה, תעודת הלידה של אותו אדם תתוקן כפי שנקבע בתקנה".
תנאי מחיה.
מצעד הגאווה הראשון באיי מריאנה הצפוניים נערך ביולי 2018.
מאז התרת של נישואים חד-מיניים ביוני 2015, הפכו איי מריאנה הצפוניים ליעד נישואים פופולרי עבור זוגות חד מיניים במיוחד בקרב תיירים סינים. במחצית הראשונה של 2018, 77% מכלל הנישואים הוגדרו כנישואים חד מיניים.
רוני אפטה
רון-נתן "רוני" אפטה (4 באוקטובר 1949 – 2 בדצמבר 2021) היה פרופסור, ראש המחלקה למיקרוביולוגיה, אימונולוגיה וגנטיקה בפקולטה למדעי הבריאות באוניברסיטת בן-גוריון בנגב. מומחה לציטוקינים, בעיקר לאינטרלוקין 1.
ביוגרפיה.
אפטה נולד וגדל בחולון.
בשנת 1973 סיים את לימודי התואר הראשון במחלקה למדעי החיים, מיקרוביולוגיה באוניברסיטת בר-אילן. בשנת 1978 סיים את הדוקטורט שלו באוניברסיטת בר-אילן בנושא ויסות של ויצירת מקרופאגים על ידי ליפופוליסכרידים חיידקיים.
המחקר של אפטה עסק בין היתר באימונוביולוגיה של גידולים, אימונותרפיה של גידול, ביולוגיה של ציטוקינים, ביולוגיה של IL-1 בהומאוסטאזיס במצב יציב ובמחלות (מעורבות תגובות דלקתיות בתהליך הסרטני) והתפקיד התוך-גולגולתי של IL-1 בפיברובלסטים.
בשנים האחרונות לחייו התגורר עם בן זוגו בחולון.
שלושה חזירונים קטנים
זכויות להט&quot;ב בפיטקרן
זכויותיהם של לסביות, הומואים, טרנסג'נדרים וביסקסואלים (להט"ב) בטריטוריה הבריטית שמעבר לים של פיטקרן מוגדרים כשווים לאותן הזכויות של תושבים הטרוסקסואלים. פעילות הומוסקסואלית חוקית בקרב קבוצת האיים מאז 2001, בעוד אפליה על רקע נטייה מינית אסורה חוקתית ונישואים חד מיניים מוכרים מאז 14 במאי 2015. עם זאת, אין הכרה בשינוי מגדר ברחבי האיים ולא ידועים נתונים לגבי התרתן של תרומות דם בקרב גברים הומוסקסואלים וביסקסואלים וגישה עבור הפריה חוץ-גופית לזוגות לסביות.
מעמד בחוק.
פעילות הומוסקסואלית הפכה לחוקית באיי פיטקרן מאז 2001.
הכרה במערכות יחסים חד מיניות.